白水寨

白水寨係中國廣東廣州嘅一間大型公園兼中國國家AAAA級嘅旅遊區，2006年7月15號開園，位置喺增城區派潭鎮上九陂，355省道嘅K42+400～K43+500標記位。

呢間公園既係廣東地區，有齊原始森林、淺灘濕地同峽谷天池嘅罕見自然生態資源嘅公園。另外，中國大陸落差最大嘅瀑布、中國大陸唯一用海船木整嘅親水棧道、及廣東第一條綠道、全廣東最長嘅登山步道都座落喺呢間公園入面。

概況
公園佔地面積大概170㎞²，入面有好多原始森林同座瀑布。山頂有2個水庫同好多座山，其中有9座山嘅海拔超過1000米。景區嘅空氣好清新兼超多負離子，根据權威機構中南林學院鑒定過，山林嘅空氣負離子含量起碼到112500個／m³。瀑布啲水係從山上個水庫流落嚟嘅。

景區

成間公園有14個景區，包括咗4個瀑布臺、1個天池同2間公園。其中景區嘅瀑布係中國內地落差最大，有428.5m咁高；座山主峰有828m，最高峰係牛牯嶂，海拔1084.3m。

白水綠道
景區入口之前嘅一段道路，佢既係廣東第一條綠道——增城綠道嘅起始段，全長16km，兩邊有好多好靚嘅鄉村田園風光。路程分開咗機動車道同非機動車道，而且兩者唔相連。啱嗮車同行路上山。

天南第一梯
公園內最大特色景區之一，從山腳大門到山頂公路都有，全長6.6km，係廣東最長嘅登山步道。從山腳嘅起點到山頂嘅終點為止，一共有9999級樓梯，橫跨三座大山同連接兩大天池。

山水樂園
山腳景區一景，入面用嘅係公園本身有嘅山石整出嚟，由於上邊有山水瀑布流落嚟，所以景區啲水涼而淨。

奇趣水谷
山腳景區一景，入面有夢幻叢林、疊翠水城、得意嘅彩畫響度。中間有個平臺可以去到溪流中間。兩邊分別有樹屋，半佬重發現有會仙橋去到天南第一梯附近。

海船木棧道
山腳到山腰景區一景，全長2km，全程用厚而重嘅海船木，跟住瀑布同溪流、順住峽谷嚟整。佢既係中國大陸嘅一流精品工程景區，又係中國大陸唯一用海船木嚟整嘅棧道。

雙龍匯
山腰景區一景，佢係睇瀑布最佳嘅其一位，個樣就好似山澗分隔開兩條「溪流」，最後跟住瀑布流落嚟匯合，形成片碧綠嘅水潭。兩條「溪流」嘅瀑布樣同廣州地鐵嘅撈稿差唔多樣。

觀瀑平臺
公園有4個睇瀑布嘅平臺，分別係觀瀑臺、瀑鳴臺、同埋親瀑臺，沐瀑臺。其中觀瀑臺附近有嚿石寫住「神龜游」三字，附近重有句對聯響度；瀑鳴臺係最佳負離子呼吸區，個瀑布好似個大絲簾噉掛喺半空；親瀑臺係比較接近瀑布嘅地方，水流從上到下好似從天而降嘅飛龍穿過崇山峻嶺噉；而沐瀑臺係距離瀑布最近嘅平臺，啲水從山頂衝落嚟，撞到山岩後產生好多水花，好似隻身喺水霧入面噉。

沐雲亭
山腰近山頂景區一景，係瀑布區域最高位。嗰度望出去，可以睇到好遠嘅景，甚至可以望到公園南邊大半部分嘅派潭鎮。原先山頂有座涼亭，但座亭喺2014年5月23號因為大發洪水而沖冧咗。

仙源公園
山頂景區一景，之前係個水庫嘅水電站，而家屬白水寨公園嘅一部分，附近有個白水寨水庫同挑戰最終9999級樓梯嘅景區。

仙姑天池
山頂景區一景兼仙瀑源頭，好似鑲喺好多座山嘅碧綠翡翠噉，有古仔話係何仙姑得道升仙時，因為成日掛住鄉下而留低嘅淚滴。景區實際係個水庫，啲水清到見底。附近山崖邊重有山泉仔啲水流到水庫入面。

七仙湖公園
山頂景區一景，主要有個靚嘅大水庫，同群山、森林相映，好似幅山水畫噉。

注意事項
座山嘅地形比較複雜，加上部分區域嘅水流好急兼水比較深，所以上山時一定要注意：
必須要按公園入面嘅導航指引嚟行，唔畀入去未經園方批准而開發嘅景區道路。
唔好行到瀑布嘅出水口隔籬
因為瀑布出水口嘅流量好大兼流速好快，有好大嘅吸力。
唔可以爬喺石頭上邊影相
唔可以喺非親水臺階附近玩水
山頂景區嘅4100～9999級石級範圍，喺每日08:30～15:00開放，過咗15:00唔畀入場，15:00之後重有人喺入面嘅要馬上落山。
因為終點路段嗰5899級樓梯入面，冇士多、涼亭、路燈或廁所、休息室、路線導航響度，行嗰段景區一定要做好完全準備先至得。否則一旦出事，好難有人可以幫到你。

交通
巴士：
從化13：：白水寨總站
增16、增42：白水寨站、白水寨總站

自駕遊：
從西向東：去到355國道嘅43.5km標記位轉左入去就到。
從東向西：去到355國道嘅42.4km標記位轉右入去就到。
高速公路最近出口：從莞深高速公路嘅灌村站出口。

飛同開放時間
開放時間
每日08:30～17:30，但到咗16:30就唔賣門飛入園。
雖然17:30之後重可以喺山上逗留參觀，但太陽落山嗰時要全部清場。
凡係大雨或暴雨、雷暴、刮颱風、龍捲風等惡劣天氣時會睇天氣而決定暫停開放或部分開放。
掛咗暴雨警報信號或藍、黃、橙、紅色颱風警報信號其一，景區會暫停開放。

飛
成人票每位￥60。
6＜歲數≤18／全日制大學本科或以下學歷啲人：半票
身高＜1.2m嘅細路：免費
年紀＞60嘅老坑／1.2m≤身高＜1.5m嘅細路：半票
想一年內無限次玩嘅必須要辦￥168嘅年卡先至得。

景區唔畀任何除特種車、軍車或山頂工作嘅專用車同公園內嘅電樽車外嘅汽車入場，但附近嘅綠道可以踹車。

增城白水寨 U墅舍
 粤港澳中秋出行佳地推荐景区：增城白水寨 大洋网 
 【廣東】天南第一梯。白水寨瀑布 馬丁の映像攝區

主
 另一

類:廣州公園
類:增城
類:廣州旅遊景點